

**"Қарқаралы ауданы бойынша тұрғын үй сертификаттарының мөлшері мен оларды алушылар санаттарының тізбесін айқындау туралы" Қарқаралы аудандық мәслихатының 2021 жылғы 09 қарашадағы № VII 11/86 шешіміне өзгерістер енгізу туралы**

Қарағанды облысы Қарқаралы аудандық мәслихатының 2023 жылғы 14 қыркүйектегі № VIII-9/69 шешімі. Қарағанды облысының Әділет департаментінде 2023 жылғы 18 қыркүйекте № 6482-09 болып тіркелді

      Қарқаралы аудандық мәслихаты ШЕШТІ:

      1. Қарқаралы аудандық мәслихатының "Қарқаралы ауданы бойынша тұрғын үй сертификаттарының мөлшері мен оларды алушылар санаттарының тізбесін айқындау туралы" 2021 жылғы 09 қарашадағы № VII-11/86 шешіміне (нормативтік құқықтық актілерді мемлекеттік тіркеу тізілімінде № 25363 болып тіркелген) келесі өзгерістер енгізілсін:

      көрсетілген шешімнің қосымшасының 2 тармағы жаңа редакцияда жазылсын:

      "2. Тұрғын үй сертификаттары:

      әлеуметтік көмек ретінде қарыз сомасының 10% мөлшерінде, бірақ 1,5 миллион (бір миллион бес жүз мың) теңгеден аспайтын мөлшерде;

      әлеуметтік қолдау ретінде қарыз сомасының 10%, мөлшерінде, бірақ 1,5 миллион (бір миллион бес жүз мың) теңгеден аспайтын мөлшерде айқындалсын.";

      көрсетілген шешімнің қосымшасының 3 тармағының 1 тармақшасы жаңа редакцияда жазылсын:

      "1) Мүгедектігі бар балалары бар немесе оларды тәрбиелеп отырған отбасылар;".

      2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қарқаралы аудандық мәслихатының төрағасы* | *С. Оспанов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК